stanford-oval/wikipedia huggingface dataset:
פני צלקת (סרט, 1932)
עלילה

בעיצומה של תקופת היובש בארצות הברית, ביג לואי קוסטילו, הבוס של ארגוני הפשע השולטים בדרום שיקגו, נרצח. הרוצח, ככל הנראה, הוא טוני קמונטה (פול מוני), שפעל לפי הוראותיו של ג'וני לובו. לובו משתלט על דרום העיר, כאשר טוני לצדו כסגנו, ומוכר לחנויות כמויות גדולות של משקאות חריפים, באופן לא חוקי, ובמקביל – מפעיל אלימות בברים המנוהלים על ידי ארגונים מתחרים.
עם זאת, לובו מזהיר את טוני שוב ושוב, שלא להסתכסך עם הכנופיות האיריות שבצפון העיר, שנמצאות תחת הנהגתו של או'הרה. עם הזמן, טוני מתעלם מאזהרות אלו ויורה לעברם של ברים המתנהלים תחת חסותו של או'הרה, ובכך מושך את תשומת לבה של המשטרה, וכן את תשומת הלב של הכנופיות היריבות. לובו מתחיל להבין כי טוני יצא משליטתו, וכי יש לו שאיפות להחליף אותו בתפקידו כראש הכנופיה. במקביל, טוני מחזר אחרי פופי, חברתו של לובו. תחילה היא מזלזלת בו, אך ככל שהמוניטין שלו עולה – היא מעניקה לו יותר תשומת לב.
בסופו של דבר, טוני מכריז מלחמה על הכנופיות היריבות מצפון העיר, ושולח את ג'ינו רינאלדו – אחד מאנשיו הבכירים וחברו האישי – להרוג את או'הרה, בחנות הפרחים שמשמשת כבסיס הסודי שלו. פעולה זו מביאה לתגובת נגד כבדה מצד הכנופיות של צפון העיר, כעת תחת הנהגתו של גאפני. חמושים ברובים אוטומטיים, מגיעים כוחותיו של טוני לצפון, תחת הנהגתו, טובחים בכנופיות היריבות ומשתלטים על השוק שלהם. בכך מתבהר ללובו כי הארגון שלו נשלט, למעשה, על ידי סגנו השאפתני, ולפיכך הוא מורה על התנקשות בטוני. טוני מצליח להימלט מניסיון ההתנקשות שיזם לובו, וביחד עם ג'ינו – השניים נוקמים בלובו והורגים אותו, ובכך הופך טוני לבוס הבלתי מעורער של עולם הפשע בעיר.
פעולותיו האלימות של טוני מעוררות סערה ציבורית בעיר, בקרב התושבים, ובעקבות כך יוצאים ארגוני החוק לפעולה כנגדו. בינתיים, לטוני ישנן בעיות אישיות עם אחותו – היא התחתנה בסתר עם ג'ינו, ללא ידיעתו של טוני, וכאשר טוני תופס את שניהם ביחד, הוא רוצח את ג'ינו. המשטרה יוצאת לעצור את טוני בגין הרצח של ג'ינו, ורודפת אחריו עד לביתו. טוני מתבצר בביתו, לשם מגיעה אחותו בכוונה לרוצחו, כנקמה על שרצח את ג'ינו. בסופו של דבר, היא נלחמת לצדו כנגד המשטרה. כאשר היא נהרגה מכדור תועה, ביטחונו העצמי של טוני מתערער. הוא מנסה להימלט מהבית, אולם נורה למוות מאש כוחות המשטרה.
צוות השחקנים

פול מוני – אנתוני 'טוני' קמונטה
אן דבוראק – פרנצ'סקה 'ססקה' קמונטה
קארן מורלי – פופי
אוסגוד פרקינס – ג'ון 'ג'וני' לובו
ג'ורג' ראפט – ג'ינו רינאלדו
וינס ברנט – אנג'לו
בוריס קרלוף – גאפני
ראו גם

פני צלקת – סרטו משנת 1983 של בריאן דה פלמה, בכיכובו של אל פצ'ינו.
לקריאה נוספת

דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "פני צלקת", עמ' 20–22
Windows Server 2016

| --- | --- |


 מפתח:  מיקרוסופט
 משפחה:  מערכות הפעלה לשרתים Windows Server
 מודל קוד:  סגור / קוד שיתופי
 מחזור חיים:  29 בספטמבר 2016 – הווה (8 שנים) 
 גרסה אחרונה:  Technical Preview 5 Build 10.0.14300.1030 - June 14, 2016 ב־14 ביוני 2016
 סוג גרעין:  היברידי (גרעין Windows NT)
 סוג רישיון:  תוכנה קניינית, תוכנה מסחרית
 מצב עבודה:  עדכני
 מבוססת על:  Windows 10 
 פלטפורמות:  x86-64 
 אתר אינטרנט:  https://www.microsoft.com/en-us/windows-server 
 → Windows Server 2019 ←
 
Windows Server 2016 היא מערכת הפעלה לשרתים המפותחת על ידי מיקרוסופט כחלק ממשפחת Windows NT של מערכות הפעלה, במקביל לחלונות 10. גרסה מוקדמת תצוגתית (Technical Preview) פורסמה ב-1 באוקטובר 2014 ביחד עם התצוגה הטכנית הראשונה של System Center,  מערכת ההפעלה שוחררה לציבור באוקטובר 2016, כלומר, בנפרד ולא בו זמנית עם מערכת ההפעלה Windows 10 שמיועדת למחשבי PC, כמו במקרה של שלושת מערכת ההפעלה הקודמות לה.
תכונות

Windows Server 2016 מכיל מגוון רחב של תכונות חדשות, כולל:
Active Directory Federation Services: ניתן להגדיר AD FS כדי לאמת משתמשים שאינם מאוחסנים בספריות AD, כגון תומכי  X. 500 Lightweight Directory Access Protocol (או LDAP) וכן ספריות מסדי נתונים של SQL.
Windows Defender: ובו Windows Server Antimalware - מותקן ומופעל כברירת מחדל בלי GUI, אשר מאופשר כהתקנה של Windows Feature.
שירותי שולחן עבודה מרוחק (Remote Desktop): תמיכה ב - OpenGL 4.4 ו - OpenCL 1.1, שיפורי ביצועים ויציבות; Role של MultiPoint (ראו Windows MultiPoint Server)
שירותי אחסון: מדיניות אחסון מרכזי QoS; אחסון העתקים (אחסון-אגנוסטי, block-level, מבוסס נפח, שכפול סינכרוני ואסינכרוני באמצעות SMB3 בין שרתים עבור התאוששות מאסון). שכפול מאוחסן משכפל בלוקים במקום קבצים, הקבצים יכולים להיות בשימוש. זה לא רב-מאסטר (Multi-master), לא אחד-לרבים (one-to-many) ולא ארעי.  הוא משכפל תמונות מצב של השרת (snapshots), וכיוון השכפול ניתן לשליטה.
מעבר לגיבוי בעת כשל קיבוץ באשכולות (Failover Clustering): אשכול מערכת הפעלה בשדרוג מתגלגל, שכפול אחסונים
IIS 10: תמיכה ב - HTTP/2
Windows PowerShell 5.0
Soft Restart: תכונה של Windows כדי להאיץ את תהליך האתחול על ידי דילוג על אתחול החומרות, איפוס תוכנה בלבד.
הערות שוליים

↑  McAllister, Neil (4 במאי 2015). "Try to contain your joy: Microsoft emits Windows Server 2016 with nano-services". The Register. נבדק ב-5 במאי 2015. {{cite web}}:  (עזרה)
↑  "Announcing availability of Windows Server Technical Preview and System Center Technical Preview". Server & Cloud Blog. Microsoft Server and Cloud Platform Team. 17 במרץ 2015. אורכב מ-המקור ב-2015-03-18. נבדק ב-2015-04-01. {{cite web}}:  (עזרה)
↑  Mackie, Kurt (4 בדצמבר 2015). "Microsoft Floats Licensing Details on Windows Server 2016 and System Center 2016". Redmondmag.com. נבדק ב-1 במרץ 2016. {{cite web}}:  (עזרה)
↑  TechNet: Active Directory Federation Services Overview – AD FS in Windows Server Technical Preview
↑  TechNet: Windows Server Antimalware Overview for Windows Server Technical Preview (Updated: February 19, 2015)
↑  TechNet: What's New in Remote Desktop Services in the Windows Server Technical Preview (Updated: October 1, 2014)
↑  TechNet: What's New in Storage Services in Windows Server Technical Preview (Updated: October 1, 2014)
↑  TechNet: What's New in Failover Clustering in Windows Server Technical Preview (Updated: October 1, 2014)
↑  TechNet: What's New in Windows PowerShell (Updated: September 30, 2014)
↑  System Center Central: Windows Server Technical Preview – New/Removed Windows Server Roles and Features
| --- | --- |
בקרת זהויות :  NKC: ph1055899
אנדרואיד פטיפור

| --- | --- |


 מפתח:  גוגל, Open Handset Alliance
 משפחה:  אנדרואיד
 מודל קוד:  תוכנה חופשית וקוד פתוח, מנהל התקן, קוד סגור (אנ')
 מחזור חיים:  9 בפברואר 2009 – הופסק
 סוג גרעין:  ליבת לינוקס
 סוג רישיון:  אפאצ'י 2.0
 מנהל חבילות:  Google Play ואחרים
 פלטפורמות:  32 סיביות ו-64 סיביות: ARM, ארכיטקטורת MIPS, x86
 אתר אינטרנט:  https://developer.android.com/about/versions/android-1.1
 → אנדרואיד 1.0אנדרואיד קאפקייק ←
אנדרואיד "פטיפור" 1.1 (באנגלית: Android Petit Four 1.1), היא הגרסה השנייה של מערכת ההפעלה אנדרואיד, שהושקה ב-9 בפברואר 2009. עדכון המערכת היה תחילה עבור  HTC Dream (אנ') בלבד. העדכון פתר באגים, שינה את ה-API של אנדרואיד והוסיף מספר תכונות. פטיפור היא הגרסה ההמשכית של אנדרואיד 1.0, והגרסה ההמשכית של אנדרואיד פטיפור היא אנדרואיד קאפקייק.
לגרסה זו של אנדרואיד, כמעט ואינה נמצאת בשימוש על ידי אף אחד ואין לה גישה ל-Google Play ולשירותי גוגל אחרים.
תכונות

תכונות חדשות שהוצגו על ידי "פטיפור" כוללות:
ברירת המחדל של זמן קצוב מסך במהלך שיחה ארוכה יותר בעת שימוש ברמקול.
תמיכה בפרטים וסקירות כאשר משתמש מבצע חיפוש במפות ולוחץ על עסק כדי לראות את הפרטים שלו.
שימוש בלחצנים "הצג לוח חיוג" או "הסתר לוח חיוג" לתפריט בזמן השיחה, כדי להקל על גילוי לוח החיוג של DTMF.
תמיכה בגיבוי קבצים המצורפים ל-MMS.
אפשרויות חדשות המאפשרות קביעת רקעים בתצוגות. שימושי לתת-מחלקות של View.
גאדג'טים חדשים המאפשרים לאפליקציה לשלוח הודעת SMS או WAP Push.
במערכת מותקן ניקוי בנאי המוגן מתמונות מערכת הקשורות ל-SDK.
הערות שוליים

↑  Android 1.1, Android Wiki (באנגלית)
↑  Andew Wc, Android Operating System History: Version, Name, Release Date, GkGigs, ‏2021-03-14 (באנגלית אמריקאית)
| אנדרואידהלוגו של אנדרואיד |
| --- | --- | --- |
| גרסאות | פטיפור (1.1) • קאפקייק (1.5) • דונאט (1.6) • אקלר (2.0-2.1) • פרויו (2.2) • ג'ינג'רברד (2.3)  • האניקומב (3.x) • אייס קרים סנדוויץ' (4.0) • ג'לי בין (4.1-4.3) • קיטקט (4.4) • לוליפופ (5.x) • מרשמלו (6.0) • נוגט (7.x) • אוראו (8.x) • פאי (9.0) • 10 • 11 • 12 • 13 • 14 • 15 |  |
| 0 | 1 | 2 |
| --- | --- | --- |
| גרסה קודמת: אנדרואיד 1.0 | אנדרואיד 1.1  2009 | גרסה עוקבת: אנדרואיד 1.5 |
הסוד של סנטה ויטוריה

| --- | --- |
כרזת הסרט
כרזת הסרט
 מבוסס על:  רומן של רוברט קריצ'טון
 בימוי:  סטנלי קריימר 
 הופק בידי:  סטנלי קריימר
 תסריט:  ויליאם רוז
 עריכה:  ויליאם ליון
 שחקנים ראשיים:  אנה מניאני  אנתוני קווין  הרדי קרוגר   ג'אנקרלו ג'אניני  וירנה ליזי
 מוזיקה:  ארנסט גולד 
 צילום:  ג'וזפה רוטונו 
 מדינה:  ארצות הברית ארצות הברית
 חברת הפקה:  מטרו גולדווין מאייר 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  17 באוקטובר 1969
 משך הקרנה:  114 דקות
 שפת הסרט:  אנגלית, איטלקית
 סוגה:  סרט קומדיה, סרט מלחמה 
 מקום התרחשות:  איטליה 
 תקציב:  6,000,000 דולר
 הכנסות:  6,500,000 דולר
 פרסים:  פרס גלובוס הזהב לסרט הטוב ביותר - קומדיה או מוזיקלי (סטנלי קריימר, George Glass) 
 דף הסרט ב־IMDb
 
הסוד של סנטה ויטוריה (באנגלית: The Secret of Santa Vittoria) הוא סרט קולנוע אמריקאי משנת 1969 בהפקתו ובבימויו של סטנלי קריימר, עם אנתוני קווין, אנה מניאני, הרדי קרוגר, וירנה ליזי וג'אנקרלו ג'אניני בתפקידים הראשיים.
התסריט מבוסס על רב מכר בשם זה מאת רוברט קריצ'טון (אנ') משנת 1966.
העלילה היא על תושבי עיירה באיטליה במלחמת העולם השנייה, הכבושה על ידי הגרמנים, שמצליחים להסתיר מיליון בקבוקי יין מהגרמנים שרוצים להחרימם ולמרות הלחץ והאיומים לא מגלים לגרמנים את הסוד של מקום המחבוא של הבקבוקים.
הסרט צולם בעיירה אנטיקולי קורדו (אנ') במרכז איטליה.
תקציר העלילה

סנטה ויטוריה היא עיירה בת 1200 תושבים המתפרנסים בעיקר מייצור יין. צעיר בשם פאביו (ג'אנקרלו ג'אניני) מגיע לכיכר המרכזית ומכריז כי בניטו מוסוליני הודח. התושבים מתחילים לשמוח ולחגוג ובראשם איטלו בומבוליני (אנתוני קווין) שהוא שתיין כרוני ובטלן. אשתו רוזה (אנה מניאני) חובטת בו קשות ומגרשת אותו מהבית.
בומבוליני עולה על מגדל המים כדי למחוק כתובות בשבח מוסוליני אך הוא שיכור ולא מסוגל לרדת. כל האנשים מתבוננים ורק פאביו שמחזר אחרי בתו אנג'לה (פטריציה ואטורי), מצליח להוריד אותו לתשואות הקהל. חברי המועצה שהיו עד אז תומכי מוסוליני מפחדים מזעם ההמון וממנים את בומבוליני לראש המועצה.
בומבוליני מעיין בספר "הנסיך" של מקיאבלי ומחליט להתנהג לפיו. הוא ממנה חברי מועצה חדשים ואומרי "הן".
לכפר מגיע טופה (סרג'יו פרנצ'י) שערק מצבא מוסוליני. בומבוליני מביא אותו לביתה של הרוזנת האלמנה והיפה קתרינה (וירנה ליזי) שמטפלת בו ונרקמת ביניהם אהבה.
הגרמנים עומדים להיכנס לעיירה וברור שיחרימו את בקבוקי היין. ביקב מאוחסנים 1,300,000 בקבוקים. בעצתו של טופה ובארגונו של בומבוליני, מתארגנים כל תושבי העיירה בארבע שורות ומעבירים זה לזה בקבוקי יין עד שהבקבוקים מגיעים לאתר הקברות הרומאים העתיקים שם הם מאוחסנים ונבנה קיר שמסתיר אותם.
לגרמנים הם משאירים במקום 300,000 בקבוקים להחרמה.
הגרמנים נכנסים בשיירה שבראש המפקד פון פרום (הרדי קרוגר). בומבוליני מקבל אותו בהכנעה ומוביל אותו ליקב בו מאוחסנים בקבוקי היין. מגיע קצין אס אס שמשוכנע שהכפריים מסתירים עוד בקבוקים. הוא חובט בבומבוליני אך זה לא מסגיר את הסוד.
פון פרום מתחיל במבצע חיפוש נרחב. בביתה של קתרינה הוא מוצא את טופה ועוצר אותו. קתרינה היפה מוצאת חן בעיניו והוא מתחיל לחזר אחריה.
הגרמנים מכריזים כי אם לא יגלו התושבים את מקום הבקבוקים, יוצא טופה להורג.
בינתיים מקבלים הגרמנים פקודת נסיגה. פון פרום מגיע לקתרינה והיא מתמסרת לו בתקווה שלא יוציא את טופה להורג ואכן כך קורה.
למחרת מתכוננים הגרמנים ליציאה ומתרכזים בכיכר. פון פרום טוען אקדח מכוון לעברו של בומבוליני ודורש מהאנשים לגלות את סוד המחבוא אבל איש לא מגלה לו והגרמנים יוצאים מהעיירה בבושת פנים.
כל התושבים חוגגים ורוקדים ובראשם בומבוליני שהפך מליצן העיירה לראש עיירה נערץ על כולם כולל אשתו רוזה.
צוות השחקנים

| שם השחקן/ית | שם הדמות | הערות |
| --- | --- | --- |
| אנתוני קווין | איטלו בומבוליני | ראש העיירה |
| אנה מניאני | רוזה בומבוליני | אשתו של איטלו |
| פטריציה ואטורי | אנג'לה | בתו של איטלו |
| הרדי קרוגר | פון פרום | מפקד גרמני |
| ג'אנקרלו ג'אניני | פאביו |  |
| וירנה ליזי | קתרינה | רוזנת |
| סרג'יו פרנצ'י | טופה | חייל עריק |
פרסים

הסרט היה מועמד לפרס אוסקר לעריכה הטובה ביותר ולפרס אוסקר לפסקול המקורי הטוב ביותר.
הסרט זכה בפרס גלובוס הזהב לסרט הטוב ביותר - קומדיה או מוזיקלי.
אנתוני קווין היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.
אנה מניאני הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.
סטנלי קריימר היה מועמד לפרס גלובוס הזהב לבמאי הטוב ביותר - סרט קולנוע.
ארנסט גולד היה מועמד לפרס גלובוס הזהב לפסקול המקורי הטוב ביותר ולפרס גלובוס הזהב לשיר הטוב ביותר.
סוד הגן הנעלם (סרט, 2020)

| --- | --- |
 מבוסס על:  סוד הגן הנעלם 
 בימוי:  מארק מונדן 
 הופק בידי:  Rosie Alison, דייוויד היימן 
 תסריט:  ג'ק ת'ורן
 עריכה:  לוק דאנקלי 
 שחקנים ראשיים:  קולין פירת' Edan Hayhurst Dixie Egerickx ג'ולי וולטרס אמיר וילסון 
 מוזיקה:  דריו מריאנלי
 צילום:  לול קרוולי 
 מדינה:  הממלכה המאוחדת הממלכה המאוחדת
 חברת הפקה:  Sidney Kimmel Entertainment  Heyday Films
 חברה מפיצה:  Canal+, STXfilms, נטפליקס 
 שיטת הפצה:  וידאו על פי דרישה 
 הקרנת בכורה:  15 באוקטובר 2020 
 משך הקרנה:  99 דק' 
 שפת הסרט:  אנגלית 
 סוגה:  סרט פנטזיה, סרט מבוסס יצירה ספרותית 
 דף הסרט ב־IMDb
 
סוד הגן הנעלם הוא סרט דרמת פנטזיה בריטי משנת 2020 בבימויו של מארק מונדן, המבוסס על הרומן מאותו שם משנת 1911 מאת פרנסס הודג'סון ברנט. הרומן כבר עובד לסרט בעבר (סוד הגן הנעלם, סרט משנת 1993) ויצא גם בגרסת הקלטת ברחבי העולם וכן בישראל.
הסרט יצא לאקרנים בבריטניה ב-17 באפריל 2020, בהפצת StudioCanal.
בסרט מככבים דיקסי אגריקס, קולין פירת' וג'ולי וולטרס. בהפקת סידני קימל.
תקציר העלילה

סודותיה של אחוזה מבודדת ביורקשייר מתחילים להתגלות על ידי ילדה יתומה שנשלחת להתגורר שם עם דודה.
צוות השחקנים

דיקסי אגריקס בתפקיד מרי לנוקס
קולין פירת' כארצ'יבלד קרייבן
ג'ולי וולטרס כמרת מדלוק
עדן הייהרסט בתפקיד קולין
אמיר וילסון בתפקיד דיקון
אייזיס דייוויס בתפקיד מרתה
מייב דרמודי כאליס
הפקה

ביוני 2016 הוכרז כי חברת Heyday Films וחברת StudioCanal הצליחו לרכוש את זכויות ההפקה של הספר לגרסת סרט חדשה ושכרו את ג'ק תורן לכתוב את התסריט.
בינואר 2018 נקבע כי מארק מונדן יביים. קולין פירת' וג'ולי וולטרס לוהקו באפריל 2018 עם תחילת הצילומים בסוף אותו חודש. חלק מהסרט צולם ביורקשייר. הצילומים התרחשו גם בגני איפורד מנור, ליד באת' ובאתר של גני בודננט, בסמוך לקונווי, שבצפון ויילס. מיקומי הצילומים כוללים גם את גני טרבה, קורנוול, הגנים סובטרופיים אבוטסברי, דורסט ופאזלווד, יער דין וגני הלמסלי וולד בצפון יורקשייר.
לאחר שנרכש בתחילה להפצה בצפון אמריקה על ידי Global Road Entertainment במאי 2018, הסרט נרכש על ידי STXfilms במרץ 2019.
הערות שוליים

↑  The Secret Garden, נבדק ב-2019-10-23
↑  Allen, Ben (27 באפריל 2018). "Colin Firth and Julie Walters to star in classic children's adaptation The Secret Garden". Radio Times. נבדק ב-26 במרץ 2019. {{cite web}}:  (עזרה)
↑  Ritman, Alex (27 באפריל 2018). "Colin Firth, Julie Walters Join 'The Secret Garden'". Hollywood Reporter. נבדק ב-26 במרץ 2019. {{cite web}}:  (עזרה)
↑  "Colin Firth and Dame Julie Walters to star in The Secret Garden". Irish Examiner. 27 באפריל 2018. נבדק ב-26 במרץ 2019. {{cite web}}:  (עזרה)
↑  Southern, Keiran (27 באפריל 2018). "Colin Firth and Dame Julie Walters to star in The Secret Garden". The Independent (Press Association). נבדק ב-26 במרץ 2019. {{cite web}}:  (עזרה)
↑  Clarke, Stewart (27 באפריל 2018). "Colin Firth and Julie Walters Join David Heyman-Produced 'The Secret Garden'". Variety. נבדק ב-26 במרץ 2019. {{cite web}}:  (עזרה)
↑  David Heyman And Studio Canal Reteam For Classic Tale ‘The Secret Garden’, Tap Jack Thorne To Adapt
↑  Marc Munden To Helm ‘The Secret Garden’ For David Heyman & Studiocanal
↑  Tang, Estelle (14 במאי 2018). "There's Going to Be a 'The Secret Garden' Movie and Colin Firth Is in It". Elle. נבדק ב-26 במרץ 2019. {{cite web}}:  (עזרה)
↑  Colin Firth, Julie Walters Discover ‘The Secret Garden’ For Studiocanal, Heyday Films
↑  Global Road Digs ‘The Secret Garden’ In North American Distribution Deal – Cannes
↑  Newton, Grace (4 במרץ 2019). "The Secret Garden: The Yorkshire locations that appear in new Colin Firth and Julie Walters film". Yorkshire Post. נבדק ב-26 במרץ 2019. {{cite web}}:  (עזרה)
↑  The Secret Garden (2020) - IMDb, נבדק ב-2019-12-09
↑  Jones, Mari (28 ביוני 2018). "Major Hollywood film is being shot in this North Wales garden". North Wales Live. נבדק ב-25 באוגוסט 2019. {{cite news}}:  (עזרה)
↑  Roxborough, Scott (12 במאי 2018). "Cannes: Global Road Buys 'The Secret Garden' for North America". Hollywood Reporter. נבדק ב-26 במרץ 2019. {{cite web}}:  (עזרה)
↑  STXfilms To Uncover ‘The Secret Garden’ Starring Colin Firth & Julie Walters
↑  Galuppo, Mia (25 במרץ 2019). "STX Nabs Colin Firth-Starring 'The Secret Garden' for North America". Hollywood Reporter. נבדק ב-26 במרץ 2019. {{cite web}}:  (עזרה)
ספינת השעשועים (סרט, 1951)

| --- | --- |
כרזת הסרט
כרזת הסרט
 מבוסס על:  הרומן "ספינת השעשועים" של עדנה פרבר  המחזמר ספינת השעשועים (1927)
 בימוי:  ג'ורג' סידני 
 הופק בידי:  ארתור פריד
 תסריט:  ג'ון לי מהין, פרסי הית', ג'ורג' ולס 
 עריכה:  ג'ון דאנינג
 שחקנים ראשיים:  קתרין גרייסון הווארד קיל
 מוזיקה:  ג'רום קרן
 צילום:  צ'ארלס רושר
 מדינה:  ארצות הברית ארצות הברית
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  24 בספטמבר 1951
 משך הקרנה:  107 דקות
 שפת הסרט:  אנגלית
 סוגה:  סרט דרמה, סרט מוזיקלי, סרט רומנטי, סרט המבוסס על יצירה ספרותית 
 תקציב:  2,389,000 דולר
 הכנסות:  7,621,000 דולר
 דף הסרט ב־IMDb
 
ספינת השעשועים (באנגלית: Show Boat) הוא סרט מוזיקלי אמריקאי משנת 1951 בבימויו של ג'ורג' סידני, עם הווארד קיל, קתרין גרייסון ואווה גרדנר בתפקידים הראשיים.
התסריט מבוסס על המחזמר "ספינת השעשועים" של ג'רום קרן ואוסקר המרשטיין (1927) המבוסס על רומן בשם זה מאת עדנה פרבר (1926).
המחזמר מגולל את סיפורה של להקת בידור על סיפונה של ספינה בשם "פריחת הכותנה" (Cotton Blossom), שנעה במעלה הנהר מיסיסיפי מאזור ניו אורלינס לשיקגו בין השנים 1880 ועד 1926, שנה בה שקעה צורת בידור זו.
זאת הגרסה הקולנועית השלישית והמוצלחת ביותר. הגרסה הראשון הייתה סרט אילם משנת 1929 והשנייה בשנת 1936 עם איירין דאן ופול רובסון.
הסרט היה מועמד לפרס אוסקר לצילום הטוב ביותר ולפרס אוסקר לפסקול המקורי הטוב ביותר.
קולה של אווה גרדנר מדובב על ידי הזמרת אנט וורן.
השיר המפורסם מהמחזר הזה הוא "Ol' Man River" (אנ') אותו שר פול רובסון על הבמה ועל הסרט מ-1936. כאן שר אותו זמר הבס ויליאם וורפילד (אנ').
תקציר העלילה

ספינת נהר גדולה, "פריחת הכותנה" שטה על המיסיסיפי ובתוכה להקה גדולה של שחקנים, זמרים, להטוטנים ובדרנים ובראשם "קפטן" אנדי הוק (ג'ורג' בראון). איתו נמצאים גם אשתי פרתי (אגנס מורהד) ובתו הזמרת הצעירה, מגנוליה-"נולי" (קתרין גרייסון).
לקול הצפירה מתאספים כל תושבי הסביבה, השחקנים רוקדים ושרים "פריחת הכותנה" והקפטן מציג את המשתתפים כקדימון לקראת ההופעה. הזמרת ג'ולי לברן (אווה גרדנר) ובעלה סטיב רוברט סטרלינג) וצמד הרקדנים אלי ופרנק (גוור ומרג' צ'מפיון).
גיילורד רבנל (הווארד קיל) הוא מהמר מקצועי וגבר נאה. הוא מגיע לספינה ופוגש את מגנוליה בת ה-18 ושניהם מתאהבים אך שומרים זאת בינתיים בסוד ושרים "למראית עין" ("Make Believe"). נולי מתייעצת עם ג'ולי, ששרה לה "Can't Help Lovin' Dat Man".
פיט (ליף אריקסון) הוא מכונאי בספינה ומטריד מינית את ג'ולי. סטיב מכה אותו והוא הולך לשריף ומגלה לו שג'ולי היא חצי שחורה. לפי החוקים אז, אסור היה לשחורים להשתתף בהצגות עם לבנים ולכן ג'ולי וסטיב מגורשים מהספינה. שניהם היו צריכים להופיע בהצגה. מגנוליה מחליפה את ג'ולי וגיילורד מחליף את סטיב. ההצגה זוכה להצלחה רבה. אהבתם של ג'ולי וגיילורד מתחזקת והוא רוצה להתחתן אתה בטרם שיעזוב את הספינה לעיסוקיו.
פרתי מתנגדת לנישואים של מגנוליה עם מהמר ללא בסיס קבוע אך קפטן אנדי מסכים והם מתחתנים ועוזבים לשיקגו.
בתחילה הם משתכנים במלון מפואר וגיילורד מעתיר על מגנוליה מתנות ותכשיטים יקרים אולם לאחר זמן הוא מתחיל להפסיד והם נאלצים למכור את כל תכשיטיה. גיילורד המבויש נעלם מחייה והיא נותרת לבד ובהריון.
היא עוברת לדירה זולה ושם פוגשים אותה אלי ופרנק ומציעים לה להופיע במועדון "טרוקדרו" שם הם מופיעים. באותו מועדון מופיעה גם ג'ולי שבעלה זנח אותה והיא הידרדרה לאלכוהוליזם. היא רואה את מגנוליה ומתפטרת כדי שמגנוליה תתקבל לעבודה שם.
בערב חג המולד מגיע קפטן אנדי להופעה ב"טרוקדו" ומוצא שם להפתעתו את מגנוליה. הוא לוקח אותה בחזרה לספינה ושם נולדת לה בת שבגיל צעיר מתחילה להופיע עם הסבא.
גיילורד ממשיך להמר ובאחד המועדונים פוגשת בו ג'ולי ומשפיעה עליו לחזור לספינה ולפגוש את מגנוליה ובתה. הוא חוזר לספינה, נפגש עם בתו שלא מכירה אותו ועם מגנוליה.
לבסוף הספינה מתחילה לשוט לקול "Ol' Man River" וג'ולי עומדת על החוף ושולחת לעברם נשיקה באוויר (סצנה שהייתה שנים רבות בתחילת תוכנית "היו סרטים" בטלוויזיה).
צוות השחקנים

| שם השחקן/ית | שם הדמות | הערות |
| --- | --- | --- |
| קתרין גרייסון | מגנוליה הוקס | זמרת |
| הווארד קיל | גיילורד רבנל | מהמר |
| אווה גרדנר | ג'ולי לברן | זמרת |
| אגנס מורהד | פרתי הוקס | אמא של מגנוליה |
| ג'ורג' א.מ בראון | קפטן אנדי הוקס | מנהל הלהקה |
| רוברט סטרלינג | סטיב בייקר | בעלה של ג'ולי |
| ויליאם וורפילד | ג'ו | סבל |
| ליף אריקסון | פיט | מכונאי הספינה |
| גוור ומרג' צ'מפיון | אלי ופרנק | שחקנים רקדנים |
דרושה שותפה רווקה

| --- | --- |
כרזת הסרט
כרזת הסרט
 מבוסס על:  SWF Seeks Same של ג'ון לוץ
 בימוי:  ברבט שרדר
 הופק בידי:  ברבט שרדר
 תסריט:  דון רוס
 עריכה:  לי פרסי 
 שחקנים ראשיים:  ברידג'ט פונדה ג'ניפר ג'ייסון לי סטיבן ובר
 מוזיקה:  הווארד שור
 צילום:  לוצ'יאנו טובולי
 מדינה:  ארצות הברית ארצות הברית
 חברה מפיצה:  קולומביה
 שיטת הפצה:  וידאו על פי דרישה 
 הקרנת בכורה:  14 באוגוסט 1992
 משך הקרנה:  108 דקות
 שפת הסרט:  אנגלית
 סוגה:  סרט מתח, סרט מבוסס יצירה ספרותית, סרט להט"בי, מותחן ארוטי, סרט דרמה 
 מקום התרחשות:  ניו יורק 
 תקציב:  16,000,000 דולר
 הכנסות:  84,100,000 דולר
 הכנסות באתר מוג'ו:   singlewhitefemale
 פרסים:  פרס הקולנוע של MTV לנבל הטוב ביותר (ג'ניפר ג'ייסון לי) 
 סרט הבא:  דרושה שותפה רווקה 2: הפסיכית
 דף הסרט ב־IMDb
 
"דרושה שותפה רווקה" (באנגלית: Single White Female) הוא מותחן פסיכולוגי ארוטי משנת 1992 בבימויו של ברבט שרדר, עם ברידג'ט פונדה, ג'ניפר ג'ייסון לי וסטיבן ובר בתפקידים הראשיים.
התסריט מבוסס על רומן המתח "דרושה שותפה רווקה" (אנ') של ג'ון לוץ משנת 1990. SWF הם ראשי תיבות של Single White Female.
בשנת 1993 ג'ניפר ג'ייסון לי זכתה בפרס הקולנוע של MTV לנבל הטוב ביותר.
תקציר העלילה

אליסון "אלי" ג'ונס (ברידג'ט פונדה) היא מעצבת תוכנות אופנה אשר גרה בניו יורק יחד עם ארוסה סאם רוסון (סטיבן ובר). לילה אחד היא מגלה שסאם שכב עם גרושתו ומסלקת אותו מדירתה. כעת היא מחפשת שותפה רווקה לדירתה ולאחר כמה שנפסלות היא בוחרת בהדרה "הדי" קרלסון (ג'ניפר ג'ייסון לי). הדי מספרת לה שהייתה לה אחות תאומה שמתה בלידה.
אלי שמה לב שהדי רוכשת בגדים הדומים לשלה, הדי לוקחת אותה למספרה ועושה לעצמה תספורת כמו לאלי, כעת הן נראות דומות וכתאומות זהות. אלי עובדת עם בית האופנה של מיצ'ל (סטפן טובולסקי) שמנסה לתקוף אותה מינית. אלי מספרת זאת להדי והיא מתקשרת למיצ'ל ומאיימת עליו. הדי קונה גור כלבים ולאחר שהיא מבחינה שהגור אוהב יותר את אלי היא גורמת למותו על ידי השלכתו משכבת החלון שלא תוקנה טוב בידי סם.
סאם ואלי מתפייסים והוא עומד לחזור לדירה. הדי מתלבשת כאלי, מגיעה לחדרו במלון אטרטון, מקיימת איתו יחסי מין כשהוא ישנוני וכשהוא מתעורר ורואה אותה הוא מתכונן להודיע לאלי ואז היא הורגת אותו במכת עקב נעלה בעינו.
גרהם (פיטר פרידמן) הוא שכן סמוך לדירתה ואלי מתייעצת אתו מה לעשות עם הדי. הוא אומר לה שהדי מטורפת ועליה לזרוק אותה מיד. הדי שומעת זאת דרך מערכת האוורור של הבניין, מגיעה לדירתו וחובטת בו במוט ברזל והוא מאבד הכרתו.
אלי צופה בדיווח טלוויזיוני אודות הרצח של סאם. היא מחטטת בקופסה של הדי ומגלה מסמכים שמראים ששמה האמיתי הוא בכלל אלן בש וכי אחותה התאומה טבעה בגיל תשע כשהיו ביחד בפיקניק בבריכה.
כעת מתעמתת אלי עם הדי. הדי גוברת עליה, קושרת אותה ומכריחה אותה לכתוב מכתב התאבדות. קודם לכן היא מחקה את כל החשבונות של בית האופנה וכשמיץ' מגיע לדירה כדי לשחרר את אלי, היא מכה בו בפסל והורגת אותו בירי דרך כרית. כעת מתחיל קרב אכזרי בין אלי להדי שמתחיל במעלית ונמשך במרתף עד שאלי מצליחה לנעוץ מברג חד בהדי ולהרוג אותה.
בסוף הסרט אלי מספרת שהיא סלחה להדי על שהרגה את סאם ושכעת היא מנסה לסלוח לעצמה על שהרגה את הדי, כדי שלא לסיים כמו הדי שמעולם לא סלחה לעצמה על מות אחותה התאומה.
צוות השחקנים

| שם השחקן/ית | שם הדמות | הערות |
| --- | --- | --- |
| ברידג'ט פונדה | אליסון "אלי" ג'ונס |  |
| ג'ניפר ג'ייסון לי | הדרה "הדי" קרלסון |  |
| סטיבן ובר | סאם רוסון | ארוס של אדי |
| פיטר פרידמן | גרהאם | שכן |
| סטפן טובולובסקי | מיצ'ל | בעל בית אופנה |
הנרי אדוארד דויל

| --- | --- |

מהגרים עוזבים את אירלנד, הנרי דויל, 1868
 לידה:  1827 דבלין, הממלכה המאוחדת של בריטניה הגדולה ואירלנד 
 פטירה:  17 בפברואר 1892 (בגיל 65 בערך) דבלין, הממלכה המאוחדת של בריטניה הגדולה ואירלנד 
 פרסים והוקרה:  חבר במסדר האמבט  אביר מסדר פיוס התשיעי 
 
הנרי אדוארד דויל (באנגלית: Henry Edward Doyle‏; 1827 – 17 בפברואר 1893) היה צייר ומאייר אירי, ובמשך 23 שנים היה מנהל הגלריה הלאומית של אירלנד.